Baner Tajicistan

Mabwysiadwyd **baner Tajicistan** (Tajiceg: Парчами Тоҷикистон / Parcami Toçikiston, Farsi: پرچم تاجیکستان‎) ar 24 Tachwedd 1992 - blwyddyn wedi i Tajicistan ddatgan annibyniaeth oddi ar yr hen Undeb Sofietaidd. Mae'r faner yn un drilliw lorweddol - coch, gwyn a gwyrdd. Yn y band gwyn ceir coron a saith seren aur. Mae'r sêr aur mewn bwa uwchben y goron.

## Symbolaeth
Mae'r lôn wen ganol yn 50% yn lletach na'r bandiau coch a gwyrdd. Mae'r cymesuredd yma yn anarferol mewn baneri trilliw llorweddol. O ganlyniad i hyn, ac yn wahanol i faner Cwrdistan sydd yn yr un lliwiau a'r un drefn, mae delwedd ganol baner Tajicistan yn gyfangwbl y tu fewn i derfynau'r band gwyn.

Mae'r coch yn cynrychioli undod y bobl, mae'r gwyrdd yn cynrychioli'r dyffrynnoedd ffrwythlon a'r gwyn yn cynrychioli eira a rhew y mynyddoedd a lliw cotwm.

Gosodir y goron a'r sêr mewn petryal sy'n cwmpasu 80% o uchder y lôn wen. Mae'r goron yn cynrychioli'r bobl Tajic gan fod yr enw Tajic yn gysylltiedig â'r moeseg werin gyda'r Persian Tâj (sy'n golygu coron).

## Gallery
## Hanes
Yn ystod yr Undeb Sofietaidd, defnyddiodd yr Gweriniaeth Sofietaidd, SSR Tajicistan, faner bandiau llorweddol gwyn a gwyrdd (y lliwiau cenedlaethol) yn hanner isaf y faner goch ar gynllun nodweddiadol o faneri'r Undeb Sofietaidd. Tajikistan oedd yr olaf o'r 15 gweriniaeth Sofietaidd ar 20 Mawrth 1953 i fabwysiadu'r math newydd hwn o faneri yn y Weriniaeth Sofietaidd. Yn flaenorol, dim ond enwau'r weriniaeth o dan y morthwyl a'r cryman oedd i'w gweld yn baneri'r gweriniaethau Sofietaidd.

Yn y broses o ennill annibyniaeth, mabwysiadwyd baner genedlaethol newydd, yn dilyn trefn holl wladwriaethau olynol eraill yr Undeb Sofietaidd. Nes cytuno ar faner genedlaethol newydd, rhwng 1991 a 1992, penderfynodd yr awdurdodau Tajic arddel baner yr hen weriniaeth Sofietaidd ond gan dynnu o'r neilltu y symbolau gomiwnyddol traddodiadol oedd arni - y morthwyl a'r cryman a seren gomiwnyddol.

## Baneri blaenorol

Flag of the Tajik ASSR (1929.02-1929.04).svg| Baner Gweriniaeth Hunanlywodraethol Sosialaidd Sofietaidd, ("ASSR talfyriad Saesneg) Tajicistan (haen yn is na 'gweriniaeth', roedd Tajicistan o dan 'Gweriniaeth Undebol' Uzbecistan nes 1929) Tajikistan 1924 - 1929
Flag of Tajik ASSR (1929-1931).svg| Baner Gweriniaeth Sosialaidd Sovietaidd Tajikistan (statws uwch i Tajicistan) 1929 - 1931
Flag of the Tajik Soviet Socialist Republic (1937-1940).svg|  Baner gweriniaeth o fewn yr Undeb Sofietaidd, SSR Tajicistan, 1937 i 1940
Flag of Tajik SSR (1940-1953).svg|  Baner SSR Tajicistan, 1940 i 1953
Flag of Tajik SSR.svg|  Baner SSR Tajicistan, 1953 i 1991
Flag of Tajikistan 1991-1992.svg|  Baner Tajicistan, 1991 i 1992, cyfnod wedi datgan annibyniaeth ond cyn arddel baner annibyniaethol newydd

## Baneri eraill
Lansiwyd Ystondord Arlywydd Tajicistan yn 2006 ar achlysur seremoni urddo trydydd tymor Emomali Rahmon fel pennaeth y wladwriaeth. Gan ddefnyddio'r un tri lliw â'r faner genedlaethol, ond mae ganddo farn am y Derafsh Kāviāni, safon brenhinol Sassanid, gyda llew glasog ar gefndir glas yno o dan gynrychiolaeth lai o'r goron a'r bwa seren.

Flag of the President of Tajikistan.svg| Ystondord Arlywydd Tadjicistan
Flag of the Islamic Renaissance Party of Tajikistan.svg|bawd|Baner Plaid Afywiad Islamaidd Tajicistan, 2014

## Baneri tebyg
Coch, gwyn a gwyrdd yw'r lliwiau Pan-Iraniad, sef cenhedloedd sy'n siarad iaith sy'n perthyn i'r teulu Indo-Arieg - fel Farsi, Cwrdeg, Tajic a Pashtun (yn Afghanistan/Pacistan). Mae'r iaith Tajiceg, fel yr ieithoedd eraill yn perthyn i Ffarsi a bu Ffarsi yn iaith statws uchel yng Nghanolbarth Asia am ganrifoedd. Mae'r lliwiau coch, gwyn a gwyrdd yn cynrychioli gwahanol dosbarthiadau o fewn cymdeithas. Ar yr olwg gyntaf, ac i'r lygad anwybodus, gall baner Tajicistan edrych yn debyg iawn i faner Hwngari sydd hefyd yn faner trilliw gyda'r band goch ar y top.
: Coch - y marchogion, neu'r dosbarth rhyfel a rheoli, cysylltir â dewrder, hunan-aberth
: Gwyn - y dosbarth grefyddol; cysylltir â phurdeb moesol, materion ysbrydol
: Gwyrdd - dosbarth rhydd, amaethwyr a bridwyr gwartheg; cysylltir â natur, ieuenctid a llewyrch.

Flag of Iran with standardized lion and sun.svg| Baner Teyrnas Iran o dan y Shah hyd nes 1979
Flag of Iran.svg| Baner Iran ers 1980
Flag of Kurdistan.svg| Baner Cwrdistan, ers 1992
Flag of Hungary.svg|bawd|250px| Baner Hwngari 

## Dolenni
* Flags of the World – Tajicistan

## Cyfeiriadau
Categori:Tajicistan
Tajikistan